Vesperală Azi nimeni nu mai știe de unde pînă unde copiii scrijelesc cu unghia cărămida zidului jupoaie fără milă sensurile cum coaja copăcelului de lîngă ușă și larma lor e-o baricadă azi nimeni nu mai știe de ce sunt alți copii în călușeii Soarelui kitsch împodobiți cu violente imagini tropicale cu buzele lor naive sugînd cețoase dulciuri cu străine nume pînă cînd vine seara pînă cînd între blocuri își strîng micile aripi colorate cum creioanele cu care-au desenat pe care le-au tocit.